CELEX: 32007D0179
Language: hu
Date: 2007-03-22 00:00:00
Title: 2007/179/EK: A Bizottság határozata ( 2007. március 22. ) az egyes vetőmagokra és gabonavetőmagokra vonatkozó finnországi támogatásnak a 2006. évre történő engedélyezéséről (az értesítés a C(2007) 1280. számú dokumentummal történt)

23.3.2007   
            
            
               HU
            
            
               Az Európai Unió Hivatalos Lapja
            
            
               L 82/31
            
         
      A BIZOTTSÁG HATÁROZATA
   
   (2007. március 22.)
   az egyes vetőmagokra és gabonavetőmagokra vonatkozó finnországi támogatásnak a 2006. évre történő engedélyezéséről
   (az értesítés a C(2007) 1280. számú dokumentummal történt)
   (Csak a finn és a svéd nyelvű szöveg hiteles)
   (2007/179/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vetőmagok piacának közös szervezéséről, valamint a 2358/71/EGK és az 1674/72/EGK rendelet hatályon kívül helyezéséről szóló, 2005. november 23-i 1947/2005/EK tanácsi rendeletre (1) és különösen annak 8. cikke (2) bekezdésének első albekezdésére,
   tekintettel a vetőmagok piacának közös szervezéséről szóló, 1971. október 26-i 2358/71/EGK tanácsi rendeletre (2) és különösen annak 8. cikkére,
   mivel:
   
               (1)
            
            
               A finn kormány 2006. december 18-án kelt levelében engedélyt kért arra, hogy a 2006. január 1-jétől2006. december 31-ig terjedő időszakban támogatást nyújthasson a gazdáknak egyes olyan vetőmag- és gabonavetőmagfajták bizonyos mennyiségei után, amelyeket a sajátos időjárási körülmények miatt csak Finnországban termesztenek.
            
         
               (2)
            
            
               Finnország hektáronkénti támogatásban szeretné részesíteni a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló, 2003. szeptember 29-i 1782/2003/EK rendelet (3) XI. mellékletében szereplő Gramineae (pázsitfűfélék) és Leguminosae (hüvelyesek) fajok magjaival bevetett területek egy részét, kivéve a Phleum pratense L. (mezei komócsin) magjaival bevetett területeket és az egyes gabonák magjaival bevetett területek egy részét.
            
         
               (3)
            
            
               A javasolt támogatás megfelel az 1947/2005/EK rendelet 8. cikkében előírt követelményeknek. A kérelem olyan, kifejezetten finnországi termesztésre szánt fajták vetőmagjaira vonatkozik, amelyek ezen ország időjárási viszonyaihoz alkalmazkodtak, és más országban nem használatosak. A Bizottság csak olyan finn fajták vetőmagjai tekintetében adhatja meg az engedélyt, amelyeket kizárólag Finnországban termesztenek.
            
         
               (4)
            
            
               Rendelkezni kell arról, hogy Finnország tájékoztassa a Bizottságot az e határozatban előírt határértékek betartása érdekében hozott intézkedésekről,
            
         ELFOGADTA EZT A HATÁROZATOT:
   1. cikk
   Finnország engedélyt kap arra, hogy a 2006. január 1-jétől2006. december 31-ig tartó időszakban a mellékletben említett összegek erejéig támogatást nyújtson az ország területén letelepedett azon mezőgazdasági termelők számára, akik a mellékletben említett növények minősített vetőmagjai előállításával foglalkoznak.
   Az engedély kizárólag a finn nemzeti fajtajegyzékben szereplő és csak Finnországban termesztett növényfajtákra vonatkozik.
   2. cikk
   Finnország köteles megfelelő ellenőrzésekkel biztosítani, hogy csak a mellékletben szereplő fajták tekintetében fizessenek támogatást.
   3. cikk
   Finnország elküldi a Bizottságnak az érintett minősített fajták jegyzékét, valamint annak bármely módosítását, és tájékoztatja a Bizottságot a támogatásban részesített területek, vetőmag-mennyiségek és gabonavetőmag-mennyiségek nagyságáról.
   4. cikk
   Ezt a határozatot 2006. január 1-jétől kell alkalmazni.
   5. cikk
   E határozat címzettje a Finn Köztársaság.
   
      Kelt Brüsszelben, 2007. március 22-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 312., 2005.11.29., 3. o.
   
      (2)  HL L 246., 1971.11.5., 1. o. Az 1947/2005/EK rendelettel hatályon kívül helyezett rendelet.
   
      (3)  HL L 270., 2003.10.21., 1. o. A legutóbb a 2013/2006/EK rendelettel (HL L 384., 2006.12.29., 13. o.) módosított rendelet.
   
      MELLÉKLET
      Vetőmagok
      
                  Támogatható területek
               
               
                  :
               
               
                  A Phleum pratense L. (mezei komócsin) kivételével az 1782/2003/EK rendelet XI. mellékletében szereplő Gramineae (pázsitfűfélék) és Leguminosae (hüvelyesek) minősített vetőmagjaival bevetett területek.
               
            
                  A hektáronkénti támogatás maximális összege
               
               
                  :
               
               
                  220 EUR
               
            
                  Maximális költségvetés
               
               
                  :
               
               
                  442 200 EUR
               
            Gabonavetőmagok
      
                  Támogatható területek
               
               
                  :
               
               
                  A búza, árpa, zab vagy rozs minősített vetőmagjaival bevetett területek.
               
            
                  A hektáronkénti támogatás maximális összege
               
               
                  :
               
               
                  73 EUR
               
            
                  Maximális költségvetés
               
               
                  :
               
               
                  2 190 000 EUR